அவங்க நேரா ஸ்கல் தீவு நோக்கி போயிட்டு இருக்காங்க.
அது தன் முட்டையைத் தேடி இவ்வளவு தூரம் வந்திருக்கு. இனிமே அத தடுக்க முடியாது.
நிஜமாவே, இந்த ஏபெக்ஸ் சைபர்நெட்டிக்ஸ் ஆட்களைப் பாராட்டியே ஆகணும்.
உங்களுக்கு வேண்டியதை உங்க கண் முன்னால நிறுத்த வைக்கிறதுல அவங்க கெட்டிக்காரங்க.
ஆனா, இது ஏபெக்ஸ் இல்ல. இதுல சம்பந்தம் இல்லன்னு ஏபெக்ஸ் மறுக்குறாங்க.
அப்போ, வேற யாரு? இவ்வளவு பெரிய விஷயத்தைச் செய்யுற அளவுக்கு யார்கிட்ட வசதி இருக்கு?
மோனார்க் மற்றும் ஏபெக்ஸைத் தவிர,
அந்த ஸ்கல் தீவு எங்கே இருக்குன்னு வேற யாருக்குத் தெரியும்?
எனக்குத் தெரியல.
ஆனா, ஸ்கல் தீவுக்கு மேல அனுமதி இல்லாமப் பறக்குற ஒரு விமானத்தை நாம ட்ராக் பண்ணிட்டு இருக்கோம்.
கேட்டும் கென்டாரோவும் அதுலதான் இருக்காங்கன்னு உறுதியாத் தெரியுமா?
பீச்ல அந்த டிரிஸப்ப் ஆளுங்க ரெண்டு பேரைத் தூக்கினோம்.
கேட், கென்டாரோ ரெண்டு பேருமே அவங்க குழுவோடத்தான் போனாங்கன்னு அவங்க சொன்னாங்க.
ஆமா, அதை நாங்களும் பார்த்தோம். ஆனா அவங்களே இஷ்டப்பட்டு போனாங்களா,
இல்ல அவங்க இவங்களைக் கடத்திட்டுப் போனாங்களா?
நாம அந்தப் புயல் சுவரை நெருங்கிட்டோம்.
சரி, பெரியவனே. வேலையை முடிக்கிற நேரம் வந்துடுச்சு.
அதுங்க அங்க சும்மாதான் இருக்கு.
புயல் சுவர் - கண்டுபிடிக்கப்பட்டது
எந்த டைட்டனாவது தைரியமா தலையைக் காட்டுனா, காட்ஸில்லா அதை அடிச்சுத் தூக்கிடும்னு நெனச்சேன்.
ஆமா, அப்படித்தான் பண்ணும். வழக்கமா.
ஒருவேளை அது காங்குக்கு பயப்படுதா?
காட்ஸில்லா எதுக்கும் பயப்படாது.
ஒருவேளை அது என்ன செய்யணுமோ, அதைச் செஞ்சிருந்தா?
டைட்டன்களுக்கு நடுவுல ஒரு ஒழுங்கை கொண்டு வர்றது தான் காட்ஸில்லாவோட வேலைன்னு நீதானே சொன்ன.
நமக்குத் தெரிஞ்ச வரைக்கும் அதுதான்.
எங்க இருக்கணுமோ, அந்த இடத்துல இருப்பதை காட்ஸில்லா உறுதி பண்ணிட்டு இருந்திருக்கும்.
அதை கொல்ல வேண்டிய அவசியம் இல்ல, அதனாலதான் கொல்லல.
நம்மைவிட அதுக்குத்தான் அதோட இனத்தைப் பத்தி நல்லாத் தெரியும்.
என் திட்டம் அவ்ளோதான் போல.
இப்போ நாம இதத்தான் பண்ணப் போறோம். பேரிஸையும், ஃப்ளீட் கமாண்டரையும் அழைப்போம்.
காட்ஸில்லா எவ்வளவு தூரம் போகுதோ, அவ்வளவு தூரம் அதை ட்ராக் பண்ணச் சொல்வோம்.
ஆனா, நாம இங்கயேதான் இருக்கப் போறோம்.
அப்போ அந்த டைட்டன் X?
அதை யாரு இங்க இழுத்து வந்தாங்களோ, அவங்க நினைச்சதை இன்னும் செய்ய முடியும்.
அதை அவங்க கட்டுப்பாட்டுல வைக்கலாம், ஒரு ஆயுதமா மாத்தலாம்.
கேட்டும் கென்டாரோவும் அங்கதான் இருக்காங்க.
நமக்கு ஒரு புது மிஷன் வந்திருச்சுன்னு நினைக்கிறேன்.
கேட்டையும் கென்டாரோவையும் காப்பாத்தணும்,
அப்புறம் அந்த டைட்டனை வீட்டுக்கு அனுப்ப ஒரு வழியைக் கண்டுபிடிக்கணும்.
லீ சொல்றது சரிதான்.
நாம திரும்பப் போகணும்.
சூப்பர், எனக்கு இது பிடிச்சிருக்கு.
சரி, கப்பலைக் கிளப்புங்க, கதவை மூடுங்க, இல்ல வேற என்ன பண்ணுவீங்களோ அதைப் பண்ணுங்க.
நாம உள்ள போறோம்.
"காட்ஸில்லா" கதாபாத்திரத்தைத் தழுவியது
பிரமாதமா இருக்குல?
இப்போ நாம இங்க என்ன பண்ணிட்டு இருக்கோம்னு சொல்லப் போறியா?
ஏன்னா, நான் நம்பின ஒருத்தர் என்கிட்ட
இந்தத் தீவுல இருக்கற எல்லாமே உன்னைக் கொல்ல பாக்கும்னு சொன்னார்.
நீ அதை காதுல வாங்கல.
அப்பவும் கேட்கல, இப்பவும் கேட்கல.
நீ வராம இருந்திருக்கலாம்.
நான் உன்னைத் தனியா விட மாட்டேன்.
இது என் முடிவு, நான் தனியா இல்ல.
அந்த முட்டைய வச்சு என்னதான் பண்ண திட்டம் போட்டிருக்க?
கென்டாரோ, அவள் உன்கிட்ட என்ன சொல்லி இதுல இழுத்துவிட்டாள்?
அவள்தான் என்னை கோர்த்து விட்டாள்னு ஏன் நினைக்கிற?
நாம வந்துட்டோம்.
அதோட குட்டியைத் தூக்கிட்டு வந்தா அதுக்குக் கோபம் வரும்னு உனக்குத் தோணலயா?
இது… இது மனுஷத்தன்மை அற்றது.
மனுஷத்தன்மை அற்றதா?
அதுங்க மனுஷங்க இல்லங்கறத நீ மறந்திடுற.
நீ ஏன் இவங்களுக்கு உதவற? ஏன் இவங்க பக்கம் இருக்க?
டைட்டன் X சிக்னல் இன்னும் ஸ்ட்ராங்கா தான் இருக்கு.
பேட்டரி இருக்கற வரைக்கும் நமக்கு பிரச்சனை இல்ல.
நமக்கு டிராக்கர் எதுக்கு?
அது எங்க போகுதுன்னுதான் தெளிவா தெரியுதே.
அது போற வழியிலேயே போகலாம்.
இதுக்கு முன் நீங்க ஸ்கல் தீவுக்கு போயிருக்கீங்களா?
ஏன்னா நான் போயிருக்கேன்.
உங்களை சின்னச் சின்ன பீஸா கிழிச்சு போட்டுறோங்களோ என்ற பயத்துல,
எந்தப் பக்கம் போறோம்னே உங்களுக்குப் புரியாது.
அதனால, தேவைதான்.
ஆமா, டிராக்கர் கண்டிப்பா தேவை.
காங் என்ன ஆச்சு?
டைட்டன் X அதனோட தீவுல இருக்குன்னு தெரிஞ்சா,
அது ஓடி வந்திடும்.
அது ரொம்ப வேகமா நடக்கும், அதனால எப்ப வேணா இங்க வந்திடும்.
நம்ம எவ்ளோ சீக்கிரம் உள்ள போய் வெளிய வரோமோ, அவ்ளோ நல்லது.
டைட்டன் X-ஐ அவங்க எங்க கூட்டிட்டு போறாங்கன்னு கண்டுபிடிச்சு,
- அதைத் திரும்ப ஆக்ஸிஸ் முண்டிக்கே அனுப்பணும்… - அவளை அனுப்பணும்.
அவளை அவளுக்குச் சொந்தமான ஆக்ஸிஸ் முண்டிக்கே அனுப்பணும்.
சரியா? சாகாம இருக்க பாருங்க.
சரிங்க, சார்.
அந்த டைட்டனை வீட்டுக்கு அனுப்ப இங்கே ஏதாவது உனக்குக் கிடைச்சதா?
கிடைச்சதுன்னு நினைக்கிறேன். பில்லியிடம் லேண்ட்சாட்ல இருந்து எடுத்த ஃபோட்டோக்கள் இருந்தது.
- லேண்ட்சாட்டா? - உனக்குத் தெரியுமா?
இல்ல, இல்ல, கொஞ்ச்ம பொறு.
அது 60-ல பூமிய படம் பிடிக்க அனுப்புன சாட்டிலைட் நெட்வொர்க் ஆச்சே.
ஓ, டைட்டன் X-ஓட பயணம் ஸ்கல் தீவுலதான் முடியும்னு பில்லி நினைச்சிருக்கான்.
அவன் கணிப்பு சரியா இருந்து, டைட்டன் X இங்க இருந்து தான்
ஆக்ஸிஸ் முண்டிக்கு போகுதுன்னா, இங்க கண்டிப்பா ஒரு பிளவு இருக்கணும்.
இந்த இடத்தையெல்லாம் பிளவு இருக்க வாய்ப்பு இருக்குன்னு பில்லி மார்க் பண்ணி வச்சிருக்கான்,
அதனால இதுல ஏதாச்சும் ஒண்ணு டைட்டன் X வீட்டுக்குப் போற வழியா இருக்கலாம்.
இருக்கலாம். இங்கிருந்து ஆரம்பிப்போம், எங்க போகுதுன்னு பார்ப்போம்.
சரி.
இது ரொம்பப் பெரிய விஷயம், கெய்!
அக்டோபர் 21, 1958
- தெரியும், என்னால இன்னும் நம்ப முடியல. - பிளவு இருக்குன்னு உறுதியாயிடுச்சா?
அப்படின்னா டைட்டன் நெட்வொர்க்னு ஒண்ணு நிஜமாவே இருக்கலாம்.
- ஆமா. - அது எங்க போய் முடியும்னு யாருக்குத் தெரியும்?
பப்புவா மற்றும் நியூ கினி பிரதேசம்
ஹலோ, வீட்ல யாராவது இருக்கீங்களா?
இது எல்லாத்தையும் மாத்திடும்.
ஆமா.
உனக்காக ரொம்ப சந்தோஷப்படுறேன்.
நமக்காக.
ஆமா, நமக்காக.
கதவைத் திறங்க.
உங்களுக்கு என்னதான் வேணும்?
நாங்க கல்யாணம் பண்ணிக்கணும்.
- மோதிரம் ஏதாச்சும் வச்சிருக்கீங்களா? - அது திடீர் முடிவு.
- அதனால, வந்து… - ப்ரோப்ஸ்.
என்னது?
ப்ரோப்ஸ். அந்த பிளவுக்குள்ள எதையாவது அனுப்பி, அது எங்க போகுதுன்னு பார்க்கணும்.
ஸூக் அந்த டைட்டன் டிராக்கரை செஞ்சான்ல, ஞாபகம் இருக்கா?
- அந்த ரேடியோ டிரான்ஸ்மிட்டர் வச்சு? - ஆமா.
- நாம அதை வச்சு… - பில்லி, நமக்கு இப்போ கல்யாணம் நடக்குது.
- ஆமா, சரிதானே? ஆமா. - ஆமா.
தொந்தரவு இல்லன்னா, இன்னைக்கே பண்ணிக்கலாம்.
- சரி. - மன்னிச்சிடுங்க.
சரி. மிஸ் கெய்கோ மியுரா, நீங்க…
"டாக்டர் கெய்கோ மியுரா."
நீங்க வில்லியம் ராண்டாவை உங்க கணவரா ஏத்துக்கறீங்களா?
நான் நினைக்கிறேன்…
- சரி, நாம… சரி. - ஹேய்.
ஆமா, ஹாய்.
பில்லி, என்ன மாதிரியே பெருசா கனவு காணுற ஒருத்தரை கண்டுபிடிப்பேன்னு
நான் நினைச்சுக் கூட பார்க்கல.
என்னை மாதிரியே இந்த உலகத்தைப் பார்க்குற ஒருத்தர்.
இங்க எல்லாமே சாத்தியம், எல்லாமே ஒரு அதிசயம்னு நினைக்கிற ஒருத்தர்.
உன்னையும் உன்னோட கிறுக்குத்தனமான ஐடியாவையும் எப்பவும் நம்புவேன்னு சத்தியம் பண்றேன்.
எனக்கு உன்னை ரொம்ப பிடிக்கும்.
அப்புறம்…
சம்மதம்.
ஆமா.
நல்லது. வில்லியம் ராண்டா, நீங்க டாக்டர் கெய்கோ மியுராவை
மனைவியா ஏத்துக்கிறீங்களா?
இது நியாயமே இல்ல. நான்… எதுவுமே தயார் பண்ணல.
பரவாயில்ல.
எனக்கு வார்த்தையே வரல.
"சம்மதம்"னு சொன்னா போதும், நண்பா.
ஆமா, ஆமா, கண்டிப்பா சம்மதம்.
- சரி. - ஆமா.
ஆஸ்திரேலிய அரசாங்கம் எனக்குக் கொடுத்த அதிகாரத்தை வச்சு,
இப்போலிருந்து உங்களை கணவன் மற்றும் டாக்டர் மனைவினு அறிவிக்கிறேன்.
- மணப்பெண்ணுக்கு முத்தம் கொடுங்க. - சரி, சரி.
ஸ்கல் தீவு
- இது மோனார்க் தளமா? - ஒரு காலத்துல இருந்துச்சு.
பாதுகாப்புல ஏதோ பிரச்சனைன்னு இதைக் காலி பண்ணிட்டாங்க.
அப்போ மோனார்க்காலேயே அவங்க ஆட்களைக் காப்பாத்த முடியல, உன்னால முடியும்னு நினைக்கிறியா?
அப்பாவுக்காக பழிவாங்க அதைக் கொல்லப் பாக்குறியா?
- இது பழிவாங்குற விஷயம் இல்ல. - அப்போ வேற என்ன?
- நான் காட்டுறேன். - நான் என் தம்பிகிட்ட பேசிட்டு இருந்தேன்.
- திரும்ப வரவேற்கிறேன், மிஸ் சிம்மன்ஸ். - நன்றி. இப்போ என்ன நிலவரம்?
டைட்டன் X தோரயமாக 12 கிலோமீட்டர் தூரத்துல இருக்கு.
நேரா நம்மை நோக்கித்தான் வருது.
முட்டையை வச்சு தூண்டில் போடலாம்னு நீங்க சொன்னது சரிதான்.
அதுக்கு நம்ம கென்டாரோவுக்குத்தான் நன்றி சொல்லணும்.
நாம அதைக் கொல்ல வேண்டாம்.
ஒரு பிளவைத் திறக்க அது நமக்குத் தேவைப்படுது.
நீ பிளவைத் திறக்க கூடாது.
அதுக்குள்ள இருந்து என்ன வரும்னும், இல்லன்னா யாரு அதுக்குள்ள விழுவாங்கன்னும் தெரியாது.
உலகம் முழுக்க இருக்க பிளவுகளை உங்க தாத்தாதான் கண்டுபிடிச்சாரு.
சொல்லப்போனா, இந்தத் தீவுல எங்கயோ இன்னொரு பிளவு இருக்குன்னு அவர் கணிச்சிருக்காரு.
டைட்டன் நெட்வொர்க்ல எங்க வேணாலும் போறதுக்கான ஒரு மையப் புள்ளி அது.
நமக்குத் தேவையெல்லாம், நிலையான ஒரு பிளவை நிரந்தரமா திறந்து வைக்கிறது தான்.
அதனாலதான் நாம இதைக் கண்டுபிடிக்கணும்.
நாம ஆக்ஸிஸ் முண்டிக்கு போற வழி அதுதான்.
நீங்க எதுக்கு அங்க போக ஆசைப்படுறீங்க?
நாசா நிலாவுக்குப் போறோம்னு சொன்னப்பவும் மக்கள் இப்படித்தான் கேட்டாங்க.
ஆனா விண்வெளி வீரர்கள் திரும்பி வரும்போது 60 வருஷம் ஓடிப்போய்,
அவங்களுக்கு பிடிச்சவங்க செத்துட்டாங்கன்னு வந்து நிக்கலையே.
அதேதான். ஆனா அப்படி நடந்திருந்தா யோசிச்சுப் பாரு.
சரியா? தீர்க்க முடியாத வியாதி ஒருத்தருக்கு இருக்குன்னு வைப்போம்,
அவங்க ஒரு வாரம் இல்ல ஒரு மாசம் வேற ஒரு இடத்துக்கு போயிட்டுத் திரும்பி வந்தா,
அதுக்குள்ள இங்க அதுக்கு மருந்து கண்டுபிடிச்சுருந்தா எப்படி இருக்கும்?
நம்மால எதிர்காலத்துக்குப் போயிட்டு வர முடிஞ்சா?
ஆக்ஸிஸ் முண்டியை உன்னோட சொந்த 'டைம் மெஷின்'னா மாத்தப் பாக்குறியா?
கென்டாரோ, ப்ளீஸ், நீ என்ன நினைக்கிறன்னு எனக்குப் புரியுது,
எதாச்சும் செய்யணும்னு நினைச்சு துடிக்கிற.
அந்த பட்டனை அழுத்திய பிறகு நானும் அப்படித்தான் நெனைச்சேன்,
ஆனா அது தப்பு.
எந்த ஆபத்தை இழுத்து விடப்போறேன்னு எனக்கு தெரியல, அப்பாவும் நீயும் சொன்னதை நான் கேட்டிருக்கணும்.
நான் செஞ்ச அதே தப்பை நீயும் செய்யாத.
இது எதுவா இருந்தாலும், அப்பாவைத் திருப்பிக் கொண்டுவரப் போறதில்ல.
நம்ம பக்கம் தான் வந்துட்டு இருக்கு. அதே வேகத்துலதான் வருது.
டைட்டன் X மேல எப்படி டிராக்கிங் டிவைஸ் மாட்டுனேன்னு நீ சொல்லவே இல்லையே.
ரொம்பக் கவனமா மாட்டுனேன்.
உண்மையைச் சொல்லணும்னா, கொஞ்ச நேரத்துக்கு முன்னாடி வரைக்கும் எனக்கே ஞாபகம் இல்ல.
எனக்குப் புரியல.
எனக்கும்தான்.
சுஸுகிக்கும் முழுசா புரியல.
அது ஏதோ விசித்திரமான அறிவியல், உனக்குப் புரியலாம், ஆனா எனக்கு ஒண்ணுமே புரியல.
சொல்லிப் பாரேன்.
அப்புறம் சொல்றேன்.
அடச்சே.
உங்களுக்கு ஒண்ணுமில்லயே? அது வந்து…
இந்த இடம் கொஞ்சம் மொக்கையா இருக்குல?
இதுக்குக் கீழே என்ன இருக்குன்னு யோசிச்சுப் பாருங்க.
ஆக்ஸிஸ் முண்டி கூட ஒப்பிடும்போது இந்த இடம் ஒண்ணுமே இல்ல.
நான் ரெண்டு வருஷம் இந்தத் தீவுல இருந்தேன், ஆனா தளத்தை விட்டு வெளியே போனதே இல்ல.
"நான் ரெண்டு வருஷம் இங்க இருந்தேன்,
தளத்தை விட்டு வெளியவே போனதில்ல."
வாயை மூடு.
- அது என்ன சத்தம்? - ஹாட்லி?
ஹாட்லி எங்கே?
- ஓடுங்க! - போங்க, போங்க, போங்க!
நகருங்க! நிக்காம போயிட்டே இருங்க!
வேகமா போங்க. நகருங்க!
எனக்கு அது தெரியல!
- அடச்சே! - போயிட்டே இருங்க!
பிரிஞ்சு போங்க! சிதறி ஓடுங்க!
போ! போ!
அடக் கடவுளே.
- டிம்! ஐயோ! காப்பாத்துங்க! - மே! மே!
காப்பாத்துங்க! வேணாம்!
வேணாம்!
நான் உன்னை பிடிச்சுட்டேன்.
- போலாம்! நாம போகணும்! கிளம்புங்க! - போங்க! போங்க!
- இருங்க. என் ஷூவை எடுங்க. - எடுத்துட்டேன்.
சரி, பதட்டப்படாத.
டிம், கேட்குதா?
மோனார்க் டீம், கேட்குதா? யாராவது இருக்கீங்களா?
நம்ம ஆளுங்க நாலு பேர் இறந்துட்டாங்க.
நீங்க எங்க இருக்கீங்க?
…நீரோடைக்குப் பக்கத்துல.
திரும்பச் சொல்லு, கிழக்கு பக்கமா போறீங்களா, டிம்?
டிம், கிழக்கு பக்கம் போறீங்களா? கேட்குதா?
பாழாப்போன தீவு.
சரி. சரி.
பில்லி சொன்ன அந்த பிளவு இங்க பக்கத்துலதான் இருக்குனு நிஜமாவே நம்புறியா?
பிளவைத் தேடி அவன் உலகம் முழுக்க சுத்துனான்னு நமக்குத் தெரியும்.
ஏதோ ஒண்ணு அவனை இங்கே வரவச்சிருக்கு.
நாம அதைக் கண்டுபிடிச்சா, டைட்டன் X-ஐ வீட்டுக்கு அனுப்பிடலாம்.
சரி. அதையே செய்வோம்.
பிரிஞ்சு போய் வேலையை முடிப்போம்.
அவங்ககிட்ட டிராக்கர் இருக்கு.
அவங்க டைட்டன் X-ஐ கண்டுபிடிச்சிடுவாங்க.
டைம் இருக்கறதுக்குள்ள பில்லி சொன்ன பிளவு கிடைக்குதான்னு நாம பார்ப்போம்.
அது இங்க வரும்போது, சும்மா ஒரு பிளவைத் தேடி உள்ள குதிச்சிட முடியாது தெரியுமில்ல.
உண்மையயில், உள்ள போறதுக்கு ஒரு வாகனம் ரெடி பண்ணிட்டு இருக்கோம்.
கேட், நீ ஒன்னும் இதுல நிபுணர் இல்ல. என்ன நடக்குதுன்னே உனக்குத் தெரியாது.
ஆமா, எனக்குத் தெரியாது. நான் ஒண்ணும் இயற்பியலாளர் இல்ல. வெறும் அறிவியல் டீச்சர் தான்,
ஆனா டைம் மெஷின்னு ஒண்ணு கிடையாதுன்னு எனக்குத் தெரியும்.
நாம எவ்ளோ ஆசைப்பட்டாலும் கடந்த காலத்தை மாத்த முடியாதுன்னு எனக்குத் தெரியும்.
நாம இப்படி இருக்கிறத அப்பா விரும்ப மாட்டார்.
அவருக்காக இன்னும் யாராவது கஷ்டப்படுறத அவர் விரும்ப மாட்டார்.
- அவருக்காகவாது வேணாம். - அவ சொல்றது சரிதான்.
நாம செய்றது ரொம்பவே ஆபத்தானது, மொத்தமா விபரீதமா முடியக்கூட வாய்ப்பிருக்கு.
வீட்டுக்குப் போகணும்னா நீ போயிடு, கென்டாரோ.
குடும்பத்தோட போய் இரு.
உண்மையைச் சொல்லணும்னா, உன் மேல இவ்வளவு பாசம் வைக்க ஆள் இருக்கேன்னு எனக்குப் பொறாமையா இருக்கு.
நிஜமாத்தான் சொல்றேன், ஹெலிகாப்டர்ல போயிடு.
கரை ஓரத்துலதான் மோனார்க் கப்பல் நிக்குது.
வேற யாரும் காயப்படுறத நான் விரும்பல.
அதனால போ.
கென்டாரோ.
மிஸ் ராண்டாவை ஹெலிகாப்டர்ல ஏத்தி விடுங்க.
- சரிங்க, மேடம். - கென்டாரோ, ப்ளீஸ்.
- கென்டாரோ. இப்படிப் பண்ணாதே! - ஹேய், எங்க கூட வா.
அவ உன்னை பயன்படுத்தப் பாக்குறா!
உனக்குச் சந்தேகம் இருந்தா பரவாயில்ல.
என்னை விடுங்க! கென்டாரோ!
எனக்கு சந்தேகம்லாம் இல்ல.
நேரம் நெருங்கிடுச்சு.
என்ன நிலவரம், கட்லர்?
இப்போ வர்ற வேகத்தைப் பார்த்தா, டைட்டன் X இன்னும் 12 நிமிஷத்துல இங்க வந்துடும்.
- அப்புறம் காங்? - அடச்சே, அதுவும் நகர ஆரம்பிச்சுடுச்சு.
- எங்கே? நம்மை நோக்கியா? - இல்ல. தென்கிழக்கு பக்கம்.
- அது டைட்டன் X-ஐ கண்டுபிடிச்சுருக்கும் போல. - கண்டுபிடிச்சுருக்குமா இல்ல கண்டுபிடிச்சுடுச்சா?
இருக்கலாம். அது அந்தத் திசையில தான் போகுது.
- சரி. அதன் கவனத்தைத் திசை திருப்புங்க. - சரி.
நான் உனக்கு ஒண்ணு காட்டணும்.
பாலி, அந்த ஸ்கல்கிராலர் சத்தத்தைப் போடு. கவனத்தைத் திருப்பு.
அடச்சே. அது காங்-ஆ?
ஆமா.
டிராக்கர் என்ன சொல்லுது?
சிக்னல் இன்னும் பலமாத்தான் இருக்கு.
அந்த டைட்டன் இந்தப் பக்கமா வருதுன்னு காட்டுது.
சார், நாம ஏற்கனவே பாதிப் பேரை இழந்துட்டோம்.
நாம கரைக்குத் திரும்பிப் போறது பத்தி யோசிக்கணும்.
- மறுபடியும் தயராகி, ஒண்ணு சேர்ந்து… - இல்ல. கேட், கென்டாரோவோட கதி?
கர்னல் ஷாவும் டாக்டர் ராண்டாவும்
- முன்னாடி எங்கயோ இருக்காங்க. - அவங்க உயிரோட இருந்தாலொழிய.
- என்ன சொன்ன? - ஹேய்!
அவங்க உயிரோட இருந்தால், கண்டிப்பா இருப்பாங்க, அவங்க மிஷன்ல குறியா இருப்பாங்க.
நாமும் அப்படித்தான் இருக்கணும்.
இப்போ, காங் வந்துட்டு இருக்கான்.
அதனால நாம வேகமா போகணும், இனிமே யாரையும் விட்டுட்டுப் போகக் கூடாது.
புரிஞ்சுதா?
- சரிங்க, சார். - புரிஞ்சுதான்னு கேட்டேன்?
- புரிஞ்சுது, சார். - புரிஞ்சுதா? சரி, நல்லது.
கொஞ்சம் மோசமா நடந்துக்கிட்டதுக்கு சாரி, ஆனா தலைமையேத்து நடத்துறது நல்லாருக்கு.
இந்தப் பக்கம் வா.
இதுதான் அந்த இடம். இதுதான் நம்ம கேப் கனாவெரல்.
இங்கிருந்து தான் நம்ம மிஷனைத் தொடங்கப் போறோம்.
உன் அக்கா சொன்னத பத்தி யோசிக்கிறியா?
இங்க பாரு, என் அப்பாவோட செல்வாக்கு எனக்கு இல்லன்னு தெரியும், சரியா?
என்கிட்ட என் பணம் இருக்கு, நம்மால முடியும்னு நம்புற
புத்திசாலிங்க இருக்காங்க, இப்போ நீயும் இருக்க.
பாரு, என்னால இதுல என்ன பிரயோஜனம்னு எனக்கே தெரியல.
நிலாவுல கால் வைக்க நாசா ஏன் நீல் ஆர்ம்ஸ்ட்ராங்கை தேர்ந்தெடுத்தாங்கன்னு தெரியுமா?
அவர் சிறந்த விமானிங்கறதாலயா?
எல்லாருமே சிறந்த விமானிகள் தான்.
அந்த முதல் அடியை எடுத்து வைக்கிறவர், உலகத்துலேயே ரொம்பப் பிரபலமான ஆளா
ஆவார்னு அவங்களுக்குத் தெரியும்.
ஒருவேளை வரலாற்றுலேயே மிகப் பிரபலமானவரா கூட ஆகலாம்.
சிறந்த ஆளைத் தேர்ந்தெடுக்கணும்னு அவங்க நினைக்கல.
சரியான ஆளைத் தேர்ந்தெடுக்கணும்னு நினைச்சாங்க.
நீ கென்டாரோ ராண்டா, பில் மற்றும் கெய்கோ ராண்டாவோட பேரன்.
ஹிரோஷி ராண்டாவோட மகன்.
நீதான் சரியான ஆள்.
அதுக்கு முன்னாடி நாம ஒண்ணு செய்யணும்.
காங் இந்தத் தீவுல சுத்திட்டு இருக்கும்போது நம்மால இங்க தளம் அமைக்க முடியாது.
நாம அத திசை திருப்பி,
- பிஸியா வச்சிருப்போம்னு நினைச்சேன். - எவ்வளவு நேரத்துக்கு அப்படிப் பண்ண முடியும்?
அதனாலதான் டைட்டன் X-ஐ இங்க கொண்டு வந்தோம்.
அந்த பிளவைத் திறக்கத்தான் அது தேவைன்னு நினைச்சேன்.
அதுவும் வேணும், அப்புறம் காங்கைக் கொல்லவும் அது வேணும்.
காங்கைக் கொல்லணுமா? அது நடக்காத காரியம்.
- அது அவசியம். - உங்களால காங்கைக் கொல்ல முடியாது.
ஏன்? அதைக் கொல்ல முடியாதா, இல்ல அது சாகுறது உனக்குப் பிடிக்கலையா?
இதுவும் திட்டத்துல இருக்குன்னு நீ என்கிட்ட சொல்லவே இல்ல.
- தெரியும், என்னை மன்னிச்சுடு. - ஏன் என்கிட்ட பொய் சொன்ன?
ஏன்னா, எனக்கு பயமா இருந்துச்சு.
நான்…
நான் உண்மையச் சொன்னா நீ மறுத்திடுவியோ,
அப்புறம் நான் தனியா இதையெல்லாம் செய்ய வேண்டியிருக்குமோன்னு பயந்தேன்.
கென்டாரோ, இது எவ்வளவு முக்கியம்னு உனக்கே தெரியும்.
அது வந்துடுச்சு.
- சரி, நாம உள்ளே போய் இதைப் பார்க்கலாம். - இல்ல.
நான் இதைப் பார்க்கணும். என் கூடவே இரு.
செயல்படுறதுக்குத் தயாரா இருங்க.
என்னை விடுங்க! என் மேல இருந்து கையை எடுங்க!
எல்லாரும் தளத்துக்குத் திரும்பி வாங்க. முதல் கட்டம் தொடங்கிடுச்சு.
திரும்பச் சொல்றேன், முதல் கட்டம் தொடங்கிடுச்சு.
சரி, எல்லாரும் கவனிங்க. நாம போலாம். போலாம்.
இப்போ இல்லன்னா எப்பவுமே முடியாது. எல்லாரும் தயாரா இருங்க.
என் உத்தரவுக்காகக் காத்திருங்க.
இருங்க, இப்ப வேணாம்.
அவுட்போஸ்ட் 18, நாங்க கிளம்பத் தயார்.
ஹேய்! இரு! என்ன பண்ணுற?
இப்போ பண்ணுங்க.
செயல்படுத்து.
நாம ஜெயிச்சுட்டோம்.
அடக் கடவுளே. நாம ஜெயிச்சுட்டோம்!
இது நம்முடையது.
அந்த ஒடுங்கிய பள்ளத்தாக்கு. அது இங்க இருக்கிற மாதிரி இருக்கு.
அதேதான். சரி, அந்த வழியா போனா,
- பில்லி குறிச்ச இடத்துக்குப் போயிடலாம். - சரி.
ரெண்டாவது இடமும் சரியா இல்ல. நாங்க அங்கதான் இருக்கோம்,
- பிளவு இருக்கிற அறிகுறியே இல்ல… - உடனே தளத்துக்குத் திரும்புங்க.
நாங்க இன்னும் மூணாவது இடத்தைப் பார்க்கல.
அதை அப்புறம் பாத்துக்கலாம். ரெண்டாவது கட்டம் தொடங்கப் போகுது.
- திரும்பச் சொல்றேன். ரெண்டாவது கட்டம் தொடங்குது. - சரி, புரிஞ்சது.
சரி, பாஸ் சொல்றதக் கேட்டீங்கள்ல. வாங்க, விபரீதம் ஆகப்போகுது.
நாம போலாம்!
- அவங்க யாரு? - அவங்க மோனார்க் ஆளுங்க இல்ல.
பார்க்க ஏபெக்ஸ் ஆளுங்க மாதிரியும் தெரியல.
கேட், கென்டாரோவை யாரு புடிச்சு வச்சிருக்காங்களோ, அவங்க ஆளுங்களாத்தான் இருக்கும்.
- அப்போ ரெண்டாவது கட்டம்னா என்ன? - ஏதோ விபரீதம்தான்.
அவங்க அவசர அவசரமா கிளம்புறாங்க.
அவங்க அந்த பிளவைத்தான் தேடுறாங்க போல.
பில்லி எதையோ கண்டுபிடிச்சிருக்கான்னு நாம மட்டும் நினைக்கல போல.
சரி, இப்போ எங்க போகணும்?
கெய்?
எனக்கு இன்னும் புரியல.
பில்லி எதைத்தான் தேடிட்டு இருந்தான்? அது… அவனோட டைரிலயே இல்லையே.
ஏற்கனவே அரை டஜன் பிளவை குறிச்சு வச்சிருக்கான்…
- ஆனா இந்த இடத்துல அப்படி என்ன விசேஷம்? - அவனைப் பத்திதான் உனக்குத் தெரியுமே.
தெரியும்னுதான் நினைச்சேன்.
ஆனா ஹிரோஷியை விட்டுட்டு, அவன் இங்க வந்திருக்கான்.
ஏதோ வினோதமா நடந்திருக்கு.
நான் போனதுக்கு அப்புறம் என்ன மாறுச்சு?
என்ன மாறிச்சு, கெய்? உன்னை இழந்ததுக்கு அப்புறமா?
எல்லாமே மாறிடுச்சு.
எல்லாமே.
வேணாம், என்னைக் கீழே விட்றாதீங்க!
கஜகஸ்தான் - 1959
நாம ரொம்ப கனமா இருக்கோம்! உன் கையைக் கொடு!
என்னால் பிடிக்க முடியல!
என் கையைப் பிடி, கெய்! என்னிடம் வா!
பத்து நிமிஷத்துல ரயில் கிளம்பிடும். நாம போகணும்.
- நாம போகணும். - அவளை விட்டுட்டு நான் வரமாட்டேன்.
அவ போயிட்டா.
- அது உனக்கு தெரியாது. - எனக்குத் தெரியும்.
நீ நிஜத்தை ஏத்துக்க ஆரம்பிக்கணும்.
அந்த உயிரினங்க, அதுங்க…
அந்த நில அதிர்வு ரீடிங் எல்லாம் சரியா இருந்தா,
பூமிக்கு அடியில பள்ளம் இருக்கும், அவள்…
- …தப்பிக்க ஒரு இடம் கிடைச்சிருக்கும்… - பில்லி. நிறுத்து. கடவுளே, நிறுத்து!
என்னால தாங்க முடியல, லீ.
நான் முயற்சி பண்ணேன், ஆனா…
நான் அவளைக் கோட்டை விட்டுட்டேன்.
நீ என் பேச்சைக் கேட்கல.
அவளைப் போக வேணாம்னு சொன்னேன்.
நீ ஏன் நான் சொன்னதைக் கேட்கல?
- என்னை மன்னிச்சிடு, லீ. - இனிமே சொல்லி என்ன பிரயோஜனம்.
நம் வாழ்க்கை முழுக்க இது நம்மள உறுத்திக்கிட்டே இருக்கப் போகுது.
இந்த மயக்க மருந்து டைட்டனோட நரம்பு மண்டலத்துல வேலை செய்யுமான்னே நமக்குத் தெரியாது,
அதனால இது எப்போ தெளியும்னு சொல்ல முடியாது.
அது காங் கூட சண்டை போடலன்னா என்ன பண்றது?
பீச்ல அது காட்ஸில்லா கூட மோதுனத பார்த்த தானே?
அது அதோட முட்டையை காப்பாத்த போராடுச்சு.
இப்போ நீ அப்படியே உன்அக்கா மாதிரி பேசுற.
சரியான காரணத்தைக் கொடுத்தா, எதை வேணாலும் சண்டைக்கு இழுக்கலாம்.
பிரெண்டா திட்டம் தோத்தாலும், அதன் நரம்பு மண்டலத்த கட்டுப்படுத்த முடியும்னு நிரூபிச்சிருச்சு.
ஆனா அதோட கோபத்தைக் குறைக்காம,
நாம அதை வெறித்தனமா ஏத்தி விடப் போறோம்.
அந்த உயிரினங்க மேல இரக்கப்படாத, கென்டாரோ.
அதுங்களுக்கு நம்ம மேலயோ இல்ல உன் அப்பா மேலயோ எந்த இரக்கமும் இல்ல.
- கண்ட்ரோல் சென்டர் சிம்மன்ஸை அழைக்குது. - சொல்லுங்க.
கேட் ராண்டா தப்பிச்சுட்டாள். அவ ஹெலிகாப்டர்ல ஏறல.
அவ பேஸ்ல தான் சுத்திக்கிட்டு இருக்கா.
தகவல் தொடர்பு அறை சிஏ3.7
சிறையிலிருந்து ஆரம்பிச்சோம். ரெண்டுலயுமே இல்ல.
மிஸ் சிம்மன்ஸ்.
மிஸ் சிம்மன்ஸ்!
எங்களுக்கு இது கிடைச்சது.
டைட்டன் உடம்புக்குள்ள இது பொருத்தப்பட்டிருக்கு.
பார்க்க ஏதோ டிராக்கர் மாதிரி இருக்கு.
அது பக்கத்துல வந்திருக்கணுமே.
கிலோமீட்டர் கணக்கை சொல்லவா இல்ல…?
- அடச்சே. - என்னாச்சு?
அது… தெரியல. சிக்னல் போயிடுச்சுன்னு நினைக்கிறேன்.
- ரிசீவர் இன்னும் வேலை செய்யுதா? - எனக்குத் தெரியல. அது வேலை செய்யல…
சிக்னல் அனுப்புறத நிறுத்திடுச்சு.
சரி. இப்போ நாம எங்க இருக்கோம்?
யாராவது இருக்கீங்களா?
நாம அவுட்போஸ்ட் 18 எல்லையைத் தாண்டிட்டோம்.
- ஆனா இது மோனார்க் ஃப்ரீக்வென்சி. - நீங்க சத்தத்தைக் குறைக்கணும்.
- இல்ல, நீங்க கேளுங்க. - வெளிய எதாச்சும் இருந்தா நம்ம சத்தம் கேட்கும்.
- நீங்க சத்தத்தைக் குறைக்கணும். - ஆமா, அதுதான் விஷயமே.
- அது ரேடியோ. யாரோ இருக்காங்க, கொடுங்க… - ஹலோ?
- ஹம்? நான் பேசுறது கேட்குதா?
- கேட்குது, கேட். ஹேய். - மே? நீயா பேசுற?
ஆமா, ஆமா. நாங்க உன்னைத் தேடித்தான் வர்றோம்.
வேணாம், வேணாம், வேணாம். தீவை விட்டு ஓடிடுங்க.
அவங்க டைட்டனைப் பிடிச்சு வச்சிருக்காங்க.
என்ன சொல்ற? கென்டாரோ உன் கூட இருக்கானா?
- கென்டாரோ அவங்க கூட இருக்கான். - என்ன சொல்ற? யார் கூட?
- யாரு? யார் கூட இருக்கான்? - இசபெல் சிம்மன்ஸ்.
- அவளுக்கு இங்க ஒரு பெரிய தளமே இருக்கு. - இசபெல் சிம்மன்ஸ்.
- அவ ஏதோ வில்லங்கம் பண்றான்னு அப்பவே தெரியும். - தளம்.
என்ன… என்ன மாதிரியான தளம் அது? எங்க இருக்கு?
அது ஒரு பழைய மோனார்க் தளம். அவள் அந்த டைட்டனை இங்க வரவழைத்தாள்.
நான் போகணும்.
- ஒரு பள்ளத்தாக்கு இருக்கு. அதைக் கண்டுபிடிங்க. - இரு, கேட்.
கேட்!
அவ என்ன… பழைய மோனார்க் தளம். இதைக் கேட்டா உங்களுக்கு ஏதாவது தோணுதா?
ஆமா.
சரி, கிளம்பலாம். காங் அங்க போறதுக்கு முன்னாடி நாம போகணும்.
- நாம போலாம்! - சரி!
இன்னும் எவ்வளவு தூரம்?
அடுத்த இடம் இதோ முன்னாடிதான் இருக்கு.
அடக் கடவுளே.
இது என்ன இடம்?
ஏதோ கசாப்புக் கடை மாதிரி இருக்கு.
அடடா. இங்க ஏதோ ரொம்ப மோசமா நடந்திருக்கு.
அது என்னது?
பில்லி.
இது பில்லியோடது.
இங்கதான் அவன் இறந்திருப்பான்னு நினைக்கிறேன்.
கெய்.
நாசமாப் போன, பில்லி!
நான் உன்னை நம்பினேன்.
உன் மேல நம்பிக்கை வச்சேன், ஆனா நீ எல்லாத்தையும் தூக்கி எறிஞ்சிட்ட, எதுக்காக?
இந்தப் புள்ளிகள் எல்லாம் சக்தி சேர்ற இடம்.
நான் அதை பிளவுகள்னு சொல்றேன், சரியா?
அவை ஒன்னோட ஒன்னு பின்னிப் பிணைஞ்சிருக்கு…
ரீடிங், பென்சில்வேனியா - 1968
…அது எல்லாம் இணைஞ்சிருக்குன்னு நான் நம்புறேன், இங்க இருக்கிற
- மிருகங்கள் அது வழியா போக முடியும்… - மிருகங்களா?
என்ன, இந்த பிக்ஃபுட் மாதிரியா?
ஏன் கூடாது?
பல கிராமத்துக் கதைகள் உண்மைச் சம்பவத்தை வச்சுதான் உருவாகியிருக்கு.
அப்போ நம்ம நண்பரான அந்த பிக்ஃபுட்,
அந்த வழியா போய்,
வேற எங்கயாவது வெளிய வந்தால்?
சுரங்கப் பாதை மாதிரியா?
அதே தான். சுரங்கப் பாதை மாதிரி.
சுரங்கப் பாதை மாதிரி தான்,
ஒரு முறை நீங்க உள்ள போனீங்கன்னா…
அது வழியா போய், வேற எங்கயாவது வெளிய வரலாம்.
நான்…
இன்னைக்கு அவ்ளோதான். வகுப்பு முடிஞ்சது.
இரு, இரு, இரு.
- கொடு, நான் வாங்கிக்கிறேன். - நான் உனக்கு நிறைய செஞ்சு கொடுத்தேன்.
- எதையாவது திரும்ப எடுத்தியா? - அப்படின்னா நான் தொடர்ந்து முயற்சி பண்ணனும்.
- வரைபடம் இன்னும் முழுசா முடியல. - உன் தியரிக்கு
எந்த ஆதாரமும் இல்லைங்கறத ஒத்துக்குற நேரம் வந்திருச்சு.
ஒரு விஷயம் இல்லவே இல்லை என்பதை நம்மால நிரூபிக்க முடியாது.
- நம்ம கற்பனைதான் நம்ம எல்லை… - நிறுத்து!
நாம ரெண்டு பேரும் கொஞ்சம் குறைவா கற்பனை பண்ணியிருக்கணும் போல.
அப்படி பண்ணியிருந்திருந்தா கெய்கோவும் லீயும் இப்போ நம்ம கூட இருந்திருப்பாங்க.
- அதை என்கிட்ட கொடு! - பில்லி!
நீ என்ன பண்ற? நிறுத்து.
- வீட்டுக்கு போய் உன் பையனை பாரு. - முடியாது.
இப்போ முடியாது.
நம்ம வேலை இன்னும் முடியல.
இழந்தவங்களைத் தேடிப் போய், இருக்கிற குடும்பத்தை கோட்டை விட்டுடாதே.
அவன் குறிச்ச கடைசி இடம் இங்க முன்னாடி தான் இருக்கணும்.
- கெய், நான் என்ன சொல்றேன்னா, பில்லி மனசுல… - நாம இதை முடிப்போம்.
- …என்ன இருந்துச்சுன்னு உனக்குத் தெரியாது. - நாம இதை முடிப்போம்.
கேட், கென்டாரோவைக் கண்டுபிடிச்சுட்டு, இந்தத் தீவை விட்டுப் போவோம்.
இதுதான் அந்த இடம்.
வரைபடத்துல அவன் குறிச்ச கடைசி இடம் இதுதான்.
ஆனா இதை சரிபாக்குறதுக்கு முன்பே அவன் இறந்துட்டான்.
பார்க்க அழகாவாச்சு இருக்கே.
- கெய்… - எனக்கு இப்போ அட்வைஸ் எதுவும் வேணாம்.
இல்ல, நான் அட்வைஸ் பண்ண நினைக்கல.
கெய், அது… அது என்னது? அங்கே…
- என்னது? - அதோ அங்கே. அது என்னது?
இது சுஸுகி-சென்செய் செஞ்சது.
ஆமா, ஹத்தேருமாவுல அவனோட வீட்ல பார்த்தோம்ல, அதே மாதிரி இருக்கு.
ஆமா.
அப்போ, பில்லி இங்க வரும்போது இதை எடுத்துட்டு வந்திருப்பானோ?
ஒரு நிமிஷம் இரு. அங்க பாரு, இன்னொன்னு இருக்கு.
இதைப் பாரு, கெய். ஹஹ்.
இன்னொன்னு, அப்புறம்… அவன் நிறையவே கொண்டு வந்திருக்கான்.
ஒருவேளை அவன் கொண்டு வரலன்னா.
ப்ரோப்ஸ்.
பில்லி ப்ரோப்ஸை உள்ளே அனுப்பணும்னு நினைச்சான். இரு.
பாரு.
வில்லியம் ராண்டா ஜூலை 1966. மடகாஸ்கர்
"வில்லியம் ராண்டா, 1966, மடகாஸ்கரா?"
"1971, நியூ கினி."
"1968, லாக் நெஸ்."
"1972, கஜகஸ்தான்."
அவன் திரும்பிப் போயிருக்கான்.
உலகம் முழுக்க இருக்கிற பிளவுக்குள்ள இதைத் தூக்கிப் போட்டிருக்கான்.
- அது எல்லாமே இங்க வந்துருக்கு. - பில்லியோட பிளவு.
கெய், நாம… நாம கண்டுபிடிச்சுட்டோம். இதுதான் அது. எல்லா இடத்துக்கும் போற வழி இதுதான்.
ஓ, பில்லி.
இரு. இதுக்குள்ள ஏதோ இருக்கு.
ஆமா, இதுலயும் இருக்கு.
கெய்கோ, சொல்ல வேண்டிய நேரத்துல எனக்கு வார்த்தை வரல,
ஆனா இப்போதாவது இது உனக்குக் கேட்கும்னு நம்புறேன்.
"கெய்கோ…
சொல்ல வேண்டிய நேரத்துல எனக்கு வார்த்தை வரல, ஆனா
- இப்போதாவாது இது உனக்குக் கேட்கும்னு நம்புறேன்." - இது உனக்குக் கேட்கும்னு நம்புறேன்.
நீ என்னைக் காதலிக்குற என்பது
என் அறிவுக்கு எட்டாத விஷயம்.
இந்த உலகத்துலயும் சரி, வேற எந்த உலகத்துலயும் சரி,
உன்னைத்தான் நேசிப்பேன்னு உறுதி அளிக்கிறேன்.
இந்தக் காதல் நம்மை எங்கு கூட்டிட்டுப் போனாலும்,
இந்த உலகத்தோட எல்லை வரை, ஏன் அதுக்கும் மேலயும் நான் உன் கூடவே வருவேன்.
நீ என்னைக் கண்டுபிடிச்சுட்ட, பில்லி.
அவன் அவ்வளவு நாளும் என்னைத்தான் தேடி இருக்கான்.
அதனாலத்தான் அந்த பிளவைத் தேடி இங்க வந்திருக்கான், என்னைக் கண்டுபிடிக்க.
- ஆஹா. - அவன் என்னை கைவிடவே இல்ல.
கிளாரன்ஸ், பதில் சொல்லு.
மயக்கம் தெளிய ஆரம்பிச்சிடுச்சு.
சரி, நேரம் வந்தாச்சு.
நீங்க கேட்டைக் கண்டுபிடிச்சீங்களா?
இல்ல, இன்னும் இல்ல. ஆனா நம்புங்க, கண்டுபிடிச்சிடுவோம்.
கேளு, இப்போ நாம கவனம் சிதறாம இருக்கணும். நமக்கு ஒரே ஒரு வாய்ப்புதான் இருக்கு.
நான் சொல்றது புரியுதா?
ஆமா.
டைட்டன் X மூளையில பயங்கர அசைவு இருக்கு. அது விழிச்சுக்குது.
- இம்ப்லான்ட்ஸ் வேலை செய்யுதா? - செய்யுது, மேடம்.
- சிஸ்டம் சார்ஜ் ஆகி, தயாரா இருக்கு. - அதைத் தூண்டிவிட முடியுதான்னு பார்ப்போம்.
- செயல்படுத்துங்க. - செயல்படுத்துறேன்.
நமக்கு நேரம் இல்லன்னு நினைக்கிறேன்.
டைட்டன் X-ஐ இந்த பிளவுக்குள்ள தள்ள ஒரு வழியைப் பார்க்கணும்.
சினாப்டிக் இணைப்பு சரியா இருக்கு.
கென்டாரோ?
நீ ஹெலிகாப்டரை விட்டு இறங்கியிருக்கக் கூடாது.
இந்தக் கதவுக்கு அந்தப் பக்கம் ஒரு வெறிபிடிச்ச டைட்டன் சுத்திட்டு இருக்கு.
எனக்குத் தெரியும். நம்மால ஏதாச்சும் பண்ண முடியும்.
அதோட குட்டியை அதுகிட்டயே திருப்பிக் கொடுக்கலாம்.
அப்புறம் என்ன? அது வாங்கிட்டு, அதன் இடத்துக்கே போயிடுமா?
ஆமா, நாம தலையிடாம இருந்திருந்தா அதுதான் நடந்திருக்கும்.
நான் தலையிடாமல் இருந்திருந்தால்.
நான்தான் இதை ஆரம்பிச்சேன். பூதத்தை ஜாடியில இருந்து விடுவிச்சது நான்தான்.
- அதை திரும்ப ஜாடியில போட எனக்கு உதவு. - உன்னால முடியாது, கேட்.
கென்டாரோ…
ஆனா, அப்பா நம்மள இந்த மாதிரி பார்க்க விரும்ப மாட்டார்னு முன்னாடி சொன்னியே,
அதுக்காகத்தான் நான் இத செய்யுறேன்.
அதனாலதான் டைட்டன் X-க்கோ இல்ல காங்குக்கோ என்ன ஆகும் என்பதை பத்தி எனக்குக் கவலையில்ல.
- நீ என்ன பேசிட்டு இருக்க? - அப்பா. அவர் சாக வேண்டிய அவசியமில்லை.
நம்மால அவரைக் காப்பாத்த முடியும்.
வசனங்கள் மொழிபெயர்ப்பு மேனகா மணிகண்டன்